Dragi studenti,

Sastavila sam u jedan dokument (koji ću i prepričati usmeno na konsultacijama) sve informacije koje su vam potrebne i vezane su za plan predmeta Engleski jezik 1.

* Literatura za ispit ostaje ista i imate je na dnu Mudl stranice (dve knjige).
* Gramatika je u celosti okačena na Mudl. U Power Point prezentacijama imate objašnjenja i primere, kao i spisak vežbanja iz obe knjige. Sve smo imali prilike da prođemo na časovima osim poslednje lekcije (gerundi).
* Vokabular: Kao što piše u uvodnoj prezentaciji (odakle se možete prisetiti i strukture kursa), za usmeni deo spremate tekstove iz knjige *Testovi, zadaci i teme* koji su na stranicama 3-11, uz dodatni tekst na strani 15. Vokabular na ispitu će takođe biti iz ovih tekstova.
* Kolokvijumi: Prvi kolokvijum je većina vas polagala, i ti rezultati ostaju (osim ukoliko ste pali ili želite ponovo da polažete). On se sastojao isključivo iz gramatike (all tenses + the passive voice + modal verbs). Drugi kolokvijum će sadržati ostatak gramatike (articles + infinitives + gerunds + participles) i vokabular, koji će biti testiran preko sinonima i antonima (već okačeni na Mudl) i/ili multiple choice vežbe na zaokruživanje.
* Prisustvo: Poeni za prisustvo od prvog semestra važe. U obe grupe je maksimalan broj pluseva po osobi bio 8, tako da ću svima koji su na spisku u Google Docs-u upisati još po dva plusa, da bi oni najredovniji imali maksimum i da bi čak oni koji se nisu pojavljivali na predavanjima imali barem 2 dodatna poena.
* Usmena predispitna: (ukoliko ste usmeni završili pre blokada ili tokom – ovaj deo NE važi za vas) usmeni ste mogli poslati bilo kada onlajn tako što ćete snimiti video (ne audio!) telefonom ili vebkamerom kako pričate o jednom gore navedenom tekstu (za čitanje ne dajem bodove, tako da se pobrinite da se jasno vidi na videu da ne čitate) koji se izabrali - identično kao da je uživo usmeni. Potom taj snimak prebacite na računar i prosledite mi ga na mejl. Gugl će vam automatski ponuditi jer je fajl preveliki da mi pošaljete Google Drive link (bitno je da obeležite opciju \*anyone with the link can view\* kada mi prosleđujete link). Druga opcija je da mi snimak sa računara pošaljete preko WeTransfera. Podsećam da usmeni treba da traje minimum 3 minuta. Ukoliko želite usmeni da polažete uživo – možete to uraditi u svim navedenim terminima na Mudlu, i preko Zoom platforme i uživo, zaključno sa 25. junom, kada se završava nadoknada zimskog semestra. Nakon navedenog datuma biće moguće samo slati snimke usmenog. Rok za slanje usmenog je do **datuma polaganja pismenog ispita.**
* Kolokvijumi u predroku: Nažalost, smatram da u naredne dve nedelje nije izvodljivo organizovati predrok iz logističkih razloga, iako je takav bio dogovor za januar.
* Konsultacije uživo: Biće održavane u svim terminima koji su napisani na Mudlu i možete me naći u kabinetu 05 u suterenu.
* Konsultacije onlajn: Biću dostupna i uvek će biti preko istog Zoom linka, ali vas **molim da mi se najavite** mejlom barem na dan kada planirate doći.
* Tabela sa brojem poena će biti ažurirana ovih dana i dostupna na Mudlu.